Eingabe wegen eines Besitzes
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

5721 I sac Herakleopolite

βασιλίσσῃ Κλεοπάτραι καὶ [...] Ἡρακλεία Ἀπολλωνίου. ἐν τῶι α προσαγορευθέντι δὲ γ ἔτει ὁ γενόμενός μου ἀνὴρ Ἡλιόδωρος Σωτηρίχου κατὰ συγγραφὴν Αἰγυπτίαν τροφῖτιν ἀργυρίου δραχμῶν Βσ μεταλλάσσων τὸν βίον διʼ ἧς ἔθετο διὰ τῆς τῶν μνημόνων ἀρχῆς διαθήκης τὰ καθʼ ἑαυτὸν διατάσσων διὰ ταύτης τά τε ἄλλα τὰ ἐν ἔθει σημήνας, κατέλιπέν μοι τὰ σεσημασμένα διὰ ταύτης καὶ τῆς ἐξ ἀμφοτέρων γενομένης θυγατρὸς Εἰσιδώρας ἐπίτροπον ἀνεγλόγιστον διοικοῦσαν ἕκαστα καθὼς ἐὰν προαιρῶμαι μηδενὶ ἐξόντος τῶν πρὸς ὁποτέρου ἔγγιστα γένους προσεῖναι τῆι ἐπιτροπείᾳ μηδʼ ἀπογράψασθαι, καὶ προσεπασφαλιζόμενος ταῦτα ῥητὴν ὥρισεν διαστολήν, ἐπὰν ἡ Εἰσιδώρα πρὸ ἐμὲ τὸν βίον ἀπολιποῦσαν ἀπογένηται, ἐὰν ὁ τούτου ἀδελφὸς Ἀλέξανδρος τὴν σεσημασμένην διὰ τῆς αὐτῆς τροφίτιδος προῖκα τὰς τοῦ ἀργυρίου δραχμὰς Βσ ἐν ἡμέραις ξ μὴ ἀποδῷ μοι τὰ ὡρισμένα αὐτῇ ὑπάρχοντα, ἅ ἐστιν περὶ μὲν κώμην Ἰβιῶνα Ἀρσάμου[...][...][...][...] ἄρουραι κε, καὶ ἐν τῇ μητροπόλει ἐντὸς τοῦ καινοῦ Ἀκώριος περιβόλου τέταρτον μέρος οἰκίας καὶ αἰθρίου καὶ αὐλῆς καὶ ἄλλων τῶν συνκυρόντων πάντων παντοίων [...] καὶ ἐν τῷ ἐν τῇ αὐτῇ πόλει ἱερῶι Πτεσῆπ θεοῦ μεγίστου παστοφορίου καὶ τῶν συνκυρόντων πάντων τέταρτον μέρος, καὶ ἐν τῶι ἐν τῆι αὐτῇ πόλει [...][...]ι Σαραπιδείωι χηνοβοσκίου τέταρτον μέρος, ὑποκεῖσθαι πρὸς ταῦτα. ἐὰν δὲ μὴ κομίζωμαι, εἶναί με πάντων κυρίαν καθότι καὶ ὁ Ἡλιόδωρος ἐσήμηνε ἐν τῇ διαθήκῃ καὶ ταῖς ἄλλαις σεσημασμέναις διαστολαῖς συνευδοκησα [...] νῦν δὲ μεθʼ ἕτερον χρόνον τὴν Εἰσιδώραν τὸν βίον μετηλλαχέναι, τοῦτον δὲ πρὸς τὰ σεσημασμένα κατὰ μηδὲν ἐπεστράφθαι. διὸ βουλομένη διὰ χρηματισμοῦ κομίζεσθαι καὶ περὶ ταύτην ἐπεξελθεῖν, διʼ ἃ καὶ δέομαι προστάξαι τὴν ἔντευξιν πέμψαι ἐπὶ τοὺς ἐπὶ τόπων χρηματιστὰς καὶ Θέωνα τὸν εἰσαγωγέα, ὅπως διαλέξαντες αὐτὴν εἰς κατάστασιν ἄχρι ταύτης ἔχωσι ἐν καταχωρισμῷ, διὰ δὲ τοῦ ἀπὸ τοῦ κριτηρίου ὑπηρέτου μεταδοῦναι τῷ ἐγκαλουμένωι Ἀλεξάνδρῳ τὸ ἀντίγραφον τῆς ἐντεύξεως, ὅπως [...][...]σθαι ἐν ταῖς σεσημασμέναις ἡμέραις ξ [...][...]ολιας, αὐτόθι εἰδῇ κυρίαν με οὖσαν [...] μηδεμιᾶς ἔτι καταλιπομένης τῶι Ἀλεξάνδρῳ [...]ς ἐφόδου παντός. δέομαι καὶ [...]θῆναι καὶ ταύτης [...] σὺν τῇ τετελειωμένῃ ὑπογραφῇ [...][...][...][...] παραχωροῦσα ἑτέραις, αἷς ἐὰν αἱρῶμαι. τούτου δὲ γενομένου ἔσομαι εὐεργετημένη. εὐτυχεῖτε.